Diari Oficial de la Generalitat Valenciana


Sumari del DOGV 1554, del 30-05-1991 (1991/821325)

ORDRE de 9 de maig de 1991 de la Conselleria d'Agricultura i Pesca, per la qual s'aprova el Pla d'Obres i Millores Territorials de la zona desfavorida per regressió de població del Baix Maestrat i Llanos Centrales (Castelló).
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/09/(1)/dof/vci/html**

### Dades del document

Número de DOGV
:   1554

Data del DOGV
:   30-05-1991

Secció del DOGV
:   DISPOSICIONS GENERALS

Número del document
:   1991/821325


Data del document
:   09-05-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 9 de maig de 1991, de la Conselleria d'Agricultura i Pesca, per la qual s'aprova el Pla d'Obres i Millores Territorials de la zona desfavorida per regressió de població del Baix Maestrat i Llanos Centrales (Castelló).  
El Decret 15 1/1990, de 17 de setembre, del Consell de la Generalitat Valenciana estableix que serà aplicable a tot el territori de la Comunitat Valenciana, ja que aquesta està classificada com a objectiu número 1 en el Reglament de la Comunitat Econòmica Europea (CEE) 2052/88, del Consell, la regulació de la Llei de Reforma i Desenvolupament Agrari, en matèria d'obres i millores territorials.  
Estableix, així mateix, que les obres que s'hagen d'executar es realitzaran preferentment a les zones d'agricultura de muntanya, de regressió de població i amb limitacions específiques. Els plans d'obra s'aprovaran mitjançant ordre de la Conselleria d'Agricultura i Pesca.  
Les zones desfavorides de la Comunitat Valenciana van ser determinades per la Directiva 86/466/CEE, i ampliades per decisió del Consell 89/566/CEE, i tot això de conformitat amb la definició que realitza la directiva 75/268/CEE. A l'esmentada normativa comunitària s'inclou la zona desfavorida per regressió de població del Baix Maestrat i Llanos Centrales, a la província de Castelló, on s'hi inclouen, entre d'altres, els municipis de Canet lo Roig, Costur, Cuevas de Vinromà, Salsadella, Sant Mateu, Tírig, Traiguera, Vall d'Alba i Villafamés, objecte d'aquest pla.  
L'Ordre de 28 de juny de 1988, de la Conselleria d'Agricultura i Pesca va regular la participació en la programació i seguiment d'actuacions i inversions que s'han d'executar a les zones agrícoles desfavorides.  
Una vegada constituïda la comissió de participació de la zona desfavorida per regressió de població del Baix Maestrat i Llanos Centrales, la Direcció General de Desenvolupament Agrari ha elaborat un primer Pla d'Obres i Millores Territorials, que comprén el conjunt d'obres i actuacions determinades per l?esmentada comissió, i que fan referència al condicionament i millora de camins rurals i a actuacions encaminades al sanejament de terres afectades per defectes d'infrastructura ramadera.  
Examinat el pla, aquesta conselleria considera que les obres que s'hi inclouen, com que beneficien les condicions de tota la zona i són necessàries per a l'actuació de la conselleria, han estat degudament classificades segons determinen els articles 61 i 62, de la Llei de Reforma i Desenvolupament Agrari, i contribueixen així a la millora de les condicions agràries de la zona.  
Per açò, i en ús de les facultats que tinc atribuïdes,  
ORDENE  
Article primer  
Aprovar el Pla d'Obres i Actuacions a la zona desfavorida per la regressió de població del Baix Maestrat i Llanos Centrales (Castelló), declarada per la Comunitat Econòmica Europea.  
Article segon  
D'acord amb els articles 61 i 62 de la Llei de Reforma i Desenvolupament Agrari, les obres incloses en el pla quedaran classificades així:  
Condicionament i millora de camins rurals, murs de contenció i actuacions dirigides al sanejament de terres afectades per defectes d'infrastructura ramadera, com a obres d'interés general, incloses en el grup a) de l'article 61 de la Llei, i per això seran totalment subvencionades.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a l'aplicació més adient de tot el que disposa aquesta ordre.  
Segona  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 9 de maig de 1991.  
El conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI